cyanic-selkie/wikianc huggingface dataset:
কিয়েরা উইন্টার্স
জীবনী
মেরিডিয়ানের স্থানীয়, অ্যাডা কাউন্টির একটি শহর, আইডাহোতে, উইন্টার্স ফেব্রুয়ারি ১৯৯৩ সালে জন্মগ্রহণ করেছিলেন। একই শহরে বেড়ে ওঠেন, ২০১২ সালে, তার ১৯তম জন্মদিনের পরপরই, তিনি লস অ্যাঞ্জেলেসে চলে যাওয়ার সিদ্ধান্ত নেন, যেখানে তিনি প্রাপ্তবয়স্ক বিনোদন শিল্পে তার কর্মজীবন শুরু করেন। একই বছরের সেপ্টেম্বরে, একজন অভিনেত্রী এবং মডেল হিসাবে তার কর্মজীবন শুরু করার অল্প সময়ের মধ্যেই, হাসলার ম্যাগাজিন তাকে হাসলার হানি নির্বাচিত করে।
কুমিল্লা-১৩
কুমিল্লা-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ইসলাম খান (আম্পায়ার)
ইসলাম খান (জন্ম ২৬ নভেম্বর ১৯৫৩) একজন প্রাক্তন পাকিস্তানি ক্রিকেট আম্পায়ার । তিনি ১৯৯৪ এবং ১৯৯৫ সালের মধ্যে মাত্র দুটি ওডিআই খেলায় আম্পায়াররিত্ব করেন।
মোহাম্মদ নইমুদ্দীন
মৌলভী মোহাম্মদ নইমুদ্দীন (১৮৩২ - ১৯০৭ / ১৯১৬ ) ঊনবিংশ শতাব্দীর পূর্ব বাংলার একজন প্রখ্যাত আলেম, ধর্মপ্রচারক, লেখক ও সাংবাদিক। তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটির সম্পাদকের দায়িত্ব পালন করেছেন। ।
জন্ম ও পারিবারিক পরিচিতি
মৌলভী নইমুদ্দীন ১৮৩২ সালে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) টাঙ্গাইল জেলার শুরুজ গ্রামে জন্মগ্রহণ করেন।
শিক্ষাজীবন
তিনি পাবনার দুলাই মাদ্রাসা ও ঢাকায় ইসলামি ধর্মশাস্ত্রে পড়াশোনা করার পর মুর্শিদাবাদ, বিহার, এলাহাবাদ, আগ্রা, দিল্লি প্রভৃতি স্থানের ধর্মবেত্তাদের নিকট ধর্মতত্ত্ব পাঠ করেন এবং ধর্মীয় জ্ঞানে বিশেষ ব্যুৎপত্তি লাভ করায় ‘আলেম-উদ-দহর’ উপাধিতে ভূষিত হন।
রচনাবলী
তিনি বাংলা ভাষায় প্রকাশিত অন্যতম প্রাচীন সাময়িক পত্র “আখবারে এসলামীয়া” পত্রিকাটি সম্পাদনা করতেন। এছাড়াও তিনি বাংলায় কোরআন শরীফ অনুবাদ করার প্রচেষ্টারত ছিলেন।
নঈমউদ্দীন প্রায় ৩০টি ধর্মভিত্তিক গ্রন্থ রচনা করেন। তার অনূদিত কুরআনের প্রথম খণ্ড ১৮৯১ সালের ২৬ সেপ্টেম্বর প্রকাশিত হয়। ১৮৯২ থেকে ১৯০৮ সাল পর্যন্ত ৯ পারায় কুরআনের বাংলা অনুবাদ প্রকাশ করেন। ১৮৯২ সালে চার খণ্ডে ‘ফতোয়া-এ-আলমগীর’ গ্রন্থের বাংলা অনুবাদ প্রকাশ করেন। ১৮৮৩ সালে মাহমুদীয়া প্রেস থেকে ‘আখবার-এ-ইসলামিয়া’ নামে একটি মাসিক পত্রিকা সম্পাদনা করেন। এ দুটি কাজে তাকে পৃষ্ঠপোষকতা করেন করটিয়ার জমিদার হাফিজ মোহাম্মদ খান পন্নী। তার অন্যান্য উল্লেখযোগ্য গ্রন্থের মধ্যে রয়েছে:
মৃত্যু
নঈমুদ্দীন ১৯০৭ সালে মতভেদে ১৯১৬ সালে মৃত্যুবরণ করেন।
সর্ণারিন টিপোচ
সর্ণারিন টিপোচ (ศรนรินทร์ ทิพย์โภชน์; জন্ম ৭ জুন ১৯৮৬) একজন থাই ক্রিকেটার। তিনি ফেব্রুয়ারি ২০১৭ সালে মহিলা মহিলা ক্রিকেট বিশ্বকাপ বাছাইপর্বে থাইল্যান্ডের মহিলা ক্রিকেট দলের নেতৃত্ব দিয়েছিলেন। ২০১৮ সালের জুনে, তাকে থাইল্যান্ডের অধিনায়ক হিসাবে ২০১৮ আইসিসি মহিলা ওয়ার্ল্ড টি-টোয়েন্টি বাছাইয়ের টুর্নামেন্টের জন্য মনোনীত করা হয়েছিল। তিনি ২০১৮ মহিলা টি-টোয়েন্টি এশিয়া কাপে ৩ জুন ২০১৮, থাইল্যান্ডের হয়ে তার মহিলা টি-টোয়েন্টি আন্তর্জাতিক (ডাব্লুটি টি২০আই)-এ আত্মপ্রকাশ করেছিলেন।
ফেব্রুয়ারি ২০১৯ এ, তিনি ছয় খেলায় ১৩টি উইকেট নিয়ে, আইসিসি মহিলা বাছাইপর্ব এশিয়া প্রতিযোগিতায় যৌথ সেরা উইকেট শিকারী ছিলেন।
আগস্ট ২০১৯-এ, স্কটল্যান্ডের ২০১৯ আইসিসি মহিলা বিশ্ব টি-টোয়েন্টি বাছাইপর্বের প্রতিযোগিতার জন্য তাকে থাইল্যান্ডের স্কোয়াডের অধিনায়ক মনোনীত করা হয়।
বৈষ্ণবী মহন্ত
বৈষ্ণবী মহন্ত হলেন একজন ভারতীয় চলচ্চিত্র ও টেলিভিশন অভিনেত্রী, যিনি মুকেশ খান্নার টেলিভিশন ধাবারাহিক শক্তিমান-এ গীতা বিশ্বাসের চরিত্রে অভিনয় করার জন্য অধিক পরিচিতি লাভ করেছেন; এই ধারাবাহিকটি দূরদর্শন প্রচারিত হতো। তিনি বম্বাই কা বাবু (যেখানে তিনি সাইফ আলি খানের বিপরীতে অভিনয় করেছেন), লাডলা এবং বরসাত কি রাত (১৯৯৮)-এর মতো বলিউড চলচ্চিত্রে অভিনয় করেছেন। তিনি মিলে জব হাম তুম-এ শিল্পা শর্মা, জি টিভিতে প্রচারিত জনপ্রিয় টেলিভিশন ধারাবাহিক স্বপ্নে সুহানে লড়কপন কে-এ শাইল এবং টশন-এ-ইশক নামক টেলিভিশন ধারাবাহিকে লীলা তানেজা চরিত্রে অভিনয়ের মাধ্যমে অধিক পরিচিত লাভ করেছেন।
প্রারম্ভিক জীবন
বৈষ্ণবী মহন্ত ১৯৭৪ সালের ৯ই সেপ্টেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। তাঁর বাবা একজন বৈষ্ণব হিন্দু (যে কারণে তিনি বৈষ্ণবী পর্দার নামটি গ্রহণ করেছেন) এবং তাঁর মা খ্রিস্টান ছিলেন। হিন্দু হিসাবে তাঁর শৈশব অতিবাহিত করা বৈষ্ণবী মহন্ত নব্বইয়ের দশকের গোড়ার দিকে খ্রিস্টধর্মে রূপান্তরিত হয়েছিলেন। তিনি বর্তমানে একজন নতুন জন্মগ্রহণকারী খ্রিস্টান বিশ্বাসী, যিনি ধর্ম নয় বরং ঈশ্বরের সাথে সম্পর্কে বেশি বিশ্বাসী।
কর্মজীবন
ছোটবেলায় তিনি হায়দ্রাবাদে চলে আসেন; যেখানে তিনি বিজ্ঞানী হওয়ার সিদ্ধান্ত নিয়েছিলেন। যাহোক, মুম্বইয়ে ছুটি কাটানোর সময়, তিনি র‌্যামসে ব্রাদার্সের ভৌতিক চলচ্চিত্র ভিরানাতে অভিনয় করার সুযোগ পেয়েছিলেন এবং অভিনয়কে তাঁর পেশা হিসাবে অনুসরণ করার সিদ্ধান্ত নিয়েছিলেন। পরবর্তীকালে তিনি বরসাত কি রাত, লাডলা, ময়দান-এ-জঙ্গ, বম্বাই কা বাবু, দানবীর এবং ওরু মুথাম মণিমুথাম (অভিনেতা মুকেশের সাথে ১৯৯৭ সালে মুক্তিপ্রাপ্ত মালয়ালম চলচ্চিত্র)-এর মতো চলচ্চিত্রে অভিনয় করেছেন।
১৯৯৯ থেকে ২০০৫ সাল পর্যন্ত তিনি দূরদর্শনে প্রচারিত সুপারহিরো বিষয়ক টেলিভিশন ধারাবাহিক শক্তিমান-এ কেন্দ্রীয় নারী চরিত্র, গীতা বিশ্বাসের চরিত্রে অভিনয় করেছিলেন। এই অনুষ্ঠানের পাশাপাশি তাঁর চরিত্রটি বেশ প্রশংসা পেয়েছিল এবং এটি তাঁর যুগান্তকারী চরিত্র হিসাবে বিবেচিত হয়ে থাকে। যখন তাঁর সাংবাদিক চরিত্র গীতা বিশ্বাসকে এই ধারাবাহিক থেকে অপসারণ করা হয়েছিল, তখন ভক্তরা প্রযোজকদের বিরুদ্ধে গিয়ে তাকে ফিরিয়ে আনতে অনেক বিক্ষোভ করেছিল। ২০০০ সালে, তিনি সাহারা টিভিতে প্রচারিত কৌতুক বিষয়ক টেলিভিশন ধারাবাহিক রাজু রাজা রাজাসাব এ এক সাহসী পুলিশ অফিসার এসিপি রত্নার চরিত্রে অভিনয় করেছিলেন। এছাড়াও তিনি বেশ কয়েকটি টলিউড চলচ্চিত্রের কেন্দ্রীয় চরিত্রে অভিনয় করেছিলেন।
ক্রিস্পার বংশাণু সম্পাদনা
ক্রিস্পার বংশাণু সম্পাদনা (CRISPR gene editing) বংশাণু প্রকৌশল ও আণবিক জীববিজ্ঞান ক্ষেত্রে ব্যবহৃত একটি কৌশল যার সাহায্যে জীবিত জীবসমূহের বংশাণুসমগ্র পরিবর্তন করা সম্ভব। এই কৌশলটি ব্যাকটেরিয়াদের মধ্যে অবস্থিত ক্রিস্পার-ক্যাস৯ ভাইরাসরোধী প্রতিরক্ষা ব্যবস্থার একটি সরলীকৃত রূপ। ক্যাস৯ নিউক্লিয়েজকে একটি কৃত্রিম পরিচালক আরএনএ-এর সাথে যূথবদ্ধ করে কোনও কোষের ভেতরে অনুপ্রবিষ্ট করিয়ে ঐ কোষের বংশাণুসমগ্রটিকে একটি উদ্দীষ্ট অবস্থানে কর্তন করা সম্ভব এবং এর মাধ্যমে বিদ্যমান বংশাণুসমূহকে অপসারণ এবং/কিংবা নতুন বংশাণু জীবন্ত অবস্থায় যোগ করা সম্ভব।
এই কৌশলটিকে জৈবপ্রযুক্তি ও চিকিৎসাবিজ্ঞান ক্ষেত্রে অত্যন্ত তাৎপর্যপূর্ণ বলে মনে করা হয়, কারণ এর মাধ্যমে জীবন্ত অবস্থাতেই অত্যন্ত সুক্ষ্মতার সাথে, সাশ্রয়ীভাবে ও অনায়াসে বংশাণুসমগ্রগুলিকে সম্পাদনা করা সম্ভব। এই প্রযুক্তিটিকে নতুন ঔষধ, কৃষিদ্রব্য, বংশাণুগতভাবে পরিবর্তিত জীব সৃষ্টিকরণ কিংবা রোগসৃষ্টিকারী জীবাণু ও কীটপতঙ্গদের নিয়ন্ত্রণে ব্যবহার করা সম্ভব। এছাড়া উত্তরাধিকার সূত্রে প্রাপ্ত বংশগতীয় রোগসমূহের চিকিৎসার পাশাপাশি দেহকোষীয় পরিব্যক্তির ফলে সৃষ্ট রোগ যেমন কর্কটরোগ বা ক্যান্সারের চিকিৎসাতেও এটি ব্যবহৃত হবার সম্ভাবনা আছে। তবে মানব ভ্রূণকোষের বংশাণু পরিবর্তনে এই কৌশলের প্রয়োগ অত্যন্ত বিতর্কিত।
ক্রিস্পার বংশাণু সম্পাদনা কৌশল উদ্ভাবনের জন্য মার্কিন বিজ্ঞানী জেনিফার ডাউডনা এবং ফরাসি বিজ্ঞানী এমানুয়েল শারপঁতিয়েকে ২০২০ সাকে রসায়নে নোবেল পুরস্কার প্রদান করা হয়। এছাড়া মার্কিন যুক্তরাষ্ট্রে কর্মরত আণবিক জীববিজ্ঞানী জর্জ চার্চ, চীনা-বংশোদ্ভূত মার্কিন বিজ্ঞানী ফেং চাং ও ফরাসি-বংশোদ্ভূত মার্কিন বিজ্ঞানী রোদল্‌ফ বারঁগু, ফ্রান্সের বিজ্ঞানী ফিলিপ অর্ভাত এবং লিথুয়ানিয়ার বিজ্ঞানী ভির্গিনিউস শিক্‌শনিস এই প্রযুক্তির উদ্ভাবনে গুরুত্বপূর্ণ ভূমিকা রেখেছেন।
আধিপত্যবাদী পুরুষত্ব
থাম্ব|আধিপত্যবাদী পুরুষতন্ত্রের প্যাটার্ন লিঙ্গ বিষয়ক বিদ্যায়, আধিপত্যবাদী পুরুষত্ব (hegemonic masculinity) আর. ডব্লিউ. কনেলের লৈঙ্গিক ক্রম তত্ত্বের একটি অংশ, যেখানে একাধিক পুরুষত্বের স্বীকৃতি দেয়া হয় যেগুলো সময়, সংস্কৃতি ও ব্যক্তিভেদে পৃথক হতে পারে। আধিপত্যবাদী পুরুষত্বকে একটি চর্চার দ্বারা সংজ্ঞায়িত করা হয় যা সমাজে পুরুষের কর্তৃত্বমূলক অবস্থানকে সিদ্ধ করে এবং নারী এবং পুরুষের অন্যান্য প্রান্তিক অবস্থার অধীনতাকে ন্যায্যতা প্রদান করে। ধারণাগতভাবে আধিপত্যবাদী পুরুষত্ব ব্যাখ্যা করে যে, কীভাবে ও কেন নারী ও অন্যান্য লৈঙ্গিক পরিচয়ের উপর কর্তৃত্ববাদী সামাজিক ভূমিকাকে পুরুষ রক্ষা করে চলে, যেসব লৈঙ্গিক পরিচয়কে সমাজে "নারীসুলভ" হিসেবে দেখা হয়।
সমাজতাত্ত্বিক ধারণা অনুসারে, "আধিপত্যবাদী পুরুষত্বের" আধিপত্যবাদী প্রকৃতিটি নেয়া হয়েছে মার্ক্সবাদী তাত্ত্বিক এন্টনিও গ্রামসির সাংস্কৃতিক আধিপত্যবাদ এর তত্ত্ব থেকে, যা বিভিন্ন সামাজিক শ্রেণীর মধ্যে ক্ষমতা সম্পর্ককে বিশ্লেষণ করে। তাই, "আধিপত্যবাদী পুরুষত্ব" শব্দটির বিশেষণ আধিপত্যবাদী দ্বারা সামাজিক গতিবিদ্যা নির্দেশ করে, যার দ্বারা একটি সামাজিক গোষ্ঠী সামাজিক ক্রমোচ্চ শ্রেণীবিভাগে কর্তৃত্বমূলক অবস্থান দাবী করে, অধিকার করে এবং এর নেতৃত্ব দেয়। আধিপত্যবাদী পুরুষত্ব এক ধরনের সামাইক সংগঠনকে নির্দেশ করে যা পরিবর্তনশীল এবং সমাজতত্ত্বে এটি নিয়ে আলোচনা করা হয়।
হ্যুগো (চলচ্চিত্র)
হ্যুগো হল মার্টিন স্কোরসেজি পরিচালিত ও প্রযোজিত ২০১১ সালের ব্রিটিশ-মার্কিন ত্রিমাত্রিক পারিবারিক রোমাঞ্চকর নাট্যধর্মী চলচ্চিত্র। ব্রায়ান সেলৎসনিকের দি ইনভেনশন অব হ্যুগো কাবরে বই অবলম্বনে ছবিটির চিত্রনাট্য রচনা করেছেন জন লোগান। ১৯৩০-এর দশকের পটভূমিতে নির্মিত ছবিটিতে গার মোঁপারনাস রেলওয়ে স্টেশন একাকী বসবাসরত কিশোর হ্যুগোর গল্প বর্ণিত হয়েছে। ছবিটিতে নাম ভূমিকায় অভিনয় করেন এসা বাটারফিল্ড এবং অন্যান্য গুরুত্বপূর্ণ চরিত্রে অভিনয় করেন ক্লোই গ্রেস মরেতজ, বেন কিংসলি, সাশা ব্যারন কোহেন, রে উইনস্টন, এমিলি মর্টিমার ও জ্যুড ল।
হ্যুগো স্কোরসেজির ত্রিমাত্রিক আঙ্গিকে ধারণকৃত প্রথম চলচ্চিত্র। এটি ২০১১ সালের ২৩শে নভেম্বর মার্কিন যুক্তরাষ্ট্রে মুক্তি দেওয়া হয়। ছবিটি বিপুল সমাদৃত হয় এবং শ্রেষ্ঠ চলচ্চিত্র-সহ ১১টি বিভাগে একাডেমি পুরস্কারের মনোনয়ন লাভ করে, যা সেই বছরের সর্বোচ্চ মনোনয়ন। ছবিটি শ্রেষ্ঠ চিত্রগ্রহণ, শিল্প নির্দেশনা, শব্দ পুনঃসংযোজন, শব্দ সম্পাদনা ও ভিজ্যুয়াল ইফেক্টস বিভাগে পুরস্কৃত হয়। এছাড়া ছবিটি আটটি বাফটা পুরস্কারের মনোনয়ন থেকে দুটি বিভাগে পুরস্কৃত হয় এবং তিনটি গোল্ডেন গ্লোব পুরস্কারের মনোনয়ন লাভ করে ও স্কোরসেজি তার তৃতীয় শ্রেষ্ঠ পরিচালনা বিভাগে গোল্ডেন গ্লোব পুরস্কার অর্জন করেন। তথাপি চলচ্চিত্রটি বাণিজ্যিকভাবে ব্যর্থ হয় এবং ১৫০-১৭০ মিলিয়ন ডলার ব্যয়ের বিপরীতে এর আয় হয় ১৮৫ মিলিয়ন মার্কিন ডলার।
কুশীলব
মাইকেল পিট, মার্টিন স্কোরসেজি ও ব্রায়ান সেলৎসনিক ক্ষণিক চরিত্রে অভিনয় করেন।
প্রাক-নির্মাণ
২০০৭ সালে দি ইনভেনশন অব হ্যুগো কাবরে বইটি প্রকাশের কিছুদিন পরই জিকে ফিল্মসের গ্রাহাম কিং বইটির স্বত্ব কিনে নেন। শুরুতে ক্রিস ওয়েজ এর চলচ্চিত্রায়ণ পরিচালনার জন্য চুক্তিবদ্ধ হয়েছিলেন এবং জন লোগানকে চিত্রনাট্য রচনার জন্য চুক্তিবদ্ধ করা হয়েছিল। শুরুতে চলচ্চিত্রটির নামকরণ করা হয়েছিল হ্যুগো কাবরে। বেন কিংসলি, সাশা ব্যারন কোহেন, এসা বাটারফিল্ড, ক্লোই গ্রেস মরেতজ ও হেলেন ম্যাক্ররিকে প্রাথমিকভাবে বাছাই করা হয়। পরে জ্যুড ল, রে উইনস্টোন, ক্রিস্টোফার লি, ফ্রঁস দ্য লা তুর ও রিচার্ড গ্রিফিথস এতে যোগদান করেন। শুরুতে হ্যুগো চলচ্চিত্রের নির্মাণব্যয় ধার্য করা হয়েছিল ১০০ মিলিয়ন মার্কিন ডলার, কিন্তু পরে এর ব্যয় বেড়ে দাঁড়ায় ১৫৬ মিলিয়ন মার্কিন ডলার থেকে ১৭০ মিলিয়ন মার্কিন ডলার।
দৃশ্যধারণ
২০১০ সালের ২৯শে জুলাই লন্ডনে চলচ্চিত্রটির নির্মাণ কাজ শুরু হয়। এর প্রথম শুটিং লোকেশন ছিল শেপার্টন স্টুডিওজ। পিটারবরার নিকটবর্তী নেনে ভ্যালি রেলওয়ে স্টুডিওর নিকট তাদের মূল কমপেইনি ইন্তারনাশিওনাল দে ওয়াগন-লিত রোলিং স্টক ধার দেন।
২০১০ সালের আগস্টে দুই সপ্তাহের জন্য প্যারিসে নির্মাণ কাজ করা হয়। সেখানকার লোকেশন ছিল সাঁ-জ্যনভিয়েভ গ্রন্থাগার, ৫ম আরঁদিসমঁ-র সর্বন, এবং থিয়েটার দ্য লাথেনে ও এর পার্শ্ববর্তী ৯ম এলাকা। লিস লুই-ল্য-গ্রঁ প্যারিসে চলচ্চিত্রটির কার্যপরিধির কেন্দ্র হিসেবে ব্যবহৃত হয় এবং এর ক্যাফেটেরিয়ায় অভিনয়শিল্পী ও কলাকুশলীদের খাদ্য পরিবেশন করতে ব্যবহৃত হয়।
সঙ্গীত
চলচ্চিত্রের গানের তালিকায় রয়েছে হাওয়ার্ড শোরের সুরারোপিত অস্কার মনোনীত মৌলিক গান এবং কামিই সাঁ-স্যাঁয়ের দঁস মাকাব্রের ব্যবহার ও এরিক স্যাটির "নোসিয়েন নং ১"। আন্যান্য গানের মধ্যে রয়েছে ফরাসি পিয়ানোবাদক ও সুরকার জঁ-মিশেল বের্নারের কয়েকটি গান, পর্দায় যার ঋণস্বীকার করা হয়নি।
কর্ড লাইন, তামিলনাড়ু
কর্ড লাইন তামিলনাড়ু ভিলুপুরম জংশন এবং তিরুচিরাপল্লী জংশন সংযুক্ত করে। এটি চেন্নাই এরম্বুর এবং ত্রিচিকে সংযোগকারী সবচেয়ে ছোট রুট। এই রেল রুট মূল লাইন থেকে ৪০ কিমি কম।
ইতিহাস
১৯২৭ সাল পর্যন্ত, ভিলুপুরম জংশন এবং তিরুচিরাপল্লী জংশন শুধুমাত্র মেইন লাইন দ্বারা সংযুক্ত ছিল যা কুম্ভকোণম এবং মায়িলাদুথুরাই জংশনের মধ্য দিয়ে যায়, যা ছিল। তাই, ছোট রুটের প্রয়োজন দেখা দেয় এবং পর্যায়ক্রমে বৃদ্ধাচলম জংশন হয়ে একটি নতুন রেললাইনের জন্য ২২ আগস্ট ১৯২৭ সালে নির্মাণ শুরু হয়। প্রাথমিকভাবে, ভিলুপুরম জংশন এবং বৃদ্ধাচলমে ১৯২৭ সালে এবং পুরো প্রসারিতটি ফেব্রুয়ারি ১৯২৭ সাল থেকে তার কার্যক্রম শুরু হয়েছিল। এই লাইনটি ধীরে ধীরে মাদ্রাজ-কলম্বো যাত্রা প্রায় চার ঘন্টা কমিয়ে দেয়।
গেজ রূপান্তর
মিটার গেজ থেকে ব্রডগেজে রূপান্তর ১৯৯২-৯৩ সালে কার্যকর হয়েছিল এবং ১৯৯৮ সেপ্টেম্বরে সম্পন্ন হয়েছিল।
বিদ্যুতায়ন
CORE দ্বারা পর্যায়ক্রমে বিদ্যুতায়নের জন্য প্রস্তাব করা হয়েছিল। ২০১০ সালে বিদ্যুতায়ন সম্পন্ন হয়েছিল।
বিখ্যাত ট্রেন
১. চেন্নাই এগমোর-মাদুরাই তেজস এক্সপ্রেস - কর্ড লাইনের সেলিব্রিটি ২. ভাইগাই সুপারফাস্ট এক্সপ্রেস - কর্ড লাইনের রাজা ৩. পল্লবন সুপারফাস্ট এক্সপ্রেস - প্রিন্স অফ কর্ড লাইন
যাত্রী সেবা
লাইনটি সবচেয়ে বেশি ট্র্যাফিকের সম্মুখীন হয় পণ্য ট্রেন ছাড়াও প্রতিদিন প্রায় ৩০টি যাত্রী এবং ৫৬টি এক্সপ্রেস ট্রেন পরিচালনা করে, বিশেষ করে রাতে।
একাধিক দক্ষিণ তামিলনাড়ুগামী ট্রেন কর্ড লাইন দিয়ে চলে যাওয়া সত্ত্বেও, ত্রিচি এবং ভিলুপুরমের মধ্যে কর্ড লাইনে কোনো 'এ' গ্রেড স্টেশন নেই।
মালবাহী সেবা
লাইনটিতে বেশ কয়েকটি শিল্প প্রতিষ্ঠান রয়েছে যেগুলি তাদের নিকটবর্তী রেলওয়ে স্টেশনগুলিকে তাদের লজিস্টিক এবং পরিবহনের জন্য ব্যবহার করে যেমন সেন্ট্রাল ওয়ার্কশপ (গোল্ডেন রক), ত্রিচি, পেরাম্বলুর এবং আরিয়ালুরে সিমেন্ট এবং জিপসাম কারখানা,  ] এবং ভিলুপুরম ও বৃদ্ধাচলমের চিনি কারখানা,
পাকিস্তান ক্রিকেট বোর্ড
পাকিস্তান ক্রিকেট বোর্ড (পিসিবি) পাকিস্তান ক্রিকেটের নিয়ন্ত্রক সংস্থা যা টেস্ট ক্রিকেট এবং একদিনের আন্তর্জাতিক ম্যাচসহ পাকিস্তানের সমস্ত পেশাদার ক্রিকেট খেলা নিয়ন্ত্রণ করে থাকে। এটি পাকিস্তান জাতীয় ক্রিকেট দলের সকল জাতীয় এবং আন্তর্জাতিক ম্যাচ আয়োজন ও নিয়ন্ত্রণ করে।
ইতিহাস
ভারত বিভাজনের ১ মে, ১৯৪৮ সালে ক্রিকেট কন্ট্রোল বোর্ড অব পাকিস্তান প্রতিষ্ঠিত হয় ও অল্পকিছুদিনের ব্যবধানে পাকিস্তান ক্রিকেট কন্ট্রোল বোর্ড বা বিসিসিপি নামধারণ করে। তৎকালীন পাকিস্তান ক্রিকেট কন্ট্রোল বোর্ডের (যা বর্তমানে পাকিস্তান ক্রিকেট বোর্ড বা পিসিবি নামে পরিচিত) প্রথম সভাটি বাগ-ই-জিন্নাহ মাঠে অবস্থিত লাহোর জিমখানা ক্রিকেট ক্লাবের কমিটি কক্ষে অনুষ্ঠিত হয়। মহামান্য মামদোতের নবাব প্রেসিডেন্ট ও সভাপতিরূপে মনোনীত হন এবং তিনজন সহ-সভাপতির একজন হন কর্নেলিয়াস। এরপরের বছর কর্নেলিয়াস কার্যকরী কমিটির সভাপতি হন। ১৯৫৩ সালের শুরুর দিকে বোর্ডের সাথে সম্পর্কচ্ছেদের পূর্ব পর্যন্ত এ দায়িত্ব পালন করেন।
চেয়ারম্যান বা প্রেসিডেন্ট
– প্রথম এড-হক কমিটি সেপ্টেম্বর ১৯৬০ - মে ১৯৬৩
– ১৯৬৬ সাল থেকে বিসিসিপির চেয়ারম্যান নির্বাহী কমিটির চেয়ারম্যান হিসেবেও দায়িত্ব পালন করেন
– দ্বিতীয় এড-হক কমিটি জুলাই ১৯৭৮ - ফেব্রুয়ারি ১৯৮০
– ৩য় এড-হক কমিটি ডিসেম্বর ১৯৯৩ - এপ্রিল ১৯৯৪
– ৪র্থ এড হোক কমিটি ১৬ জুলাই ১৯৯৯ – বর্তমান
পোর্তু
পোর্তু শহর পর্তুগালের উত্তরে দোরু নদীর মোহনায় অবস্থিত। পোর্তু ইউরোপের অন্যতম প্রাচীন একটি শহর, এবং ১৯৯৬ সালে এটি ইউনেস্কো কর্তৃক একটি বিশ্ব ঐতিহ্যবাহী স্থান হিসেবে স্বীকৃতি লাভ করে। বেশ কয়েক শতক আগে এই শহরটি প্রতিষ্ঠিত হয়েছিলো। পূর্বে এটি ছিলো তৎকালীন রোমান সাম্রাজ্যের অংশ, এবং তখন এর নাম ছিলো ‘পোর্তুস ক্যাল’। ধারণা করা হয় এই নামটি থেকেই পরবর্তীকালে অনুবাদ ও উচ্চারণগত বিবর্তনের মাধ্যমে ‘পর্তুগাল’ শব্দটির আবির্ভাব। পর্তুগিজ ভাষায় ‘পোর্তু’ শব্দটি লেখার ক্ষেত্রে বিশিষ্ট নির্দেশকপদ যোগের দ্বারা o Porto ("বন্দরটি") আকারে সুনির্দিষ্টি করে লেখা হয়। যার উচ্চারণ অনেকটা ‘ওপোর্তু’-এর মতো। এর ফলশ্রুতিতে সৃষ্ট উচ্চারণের কারণে আধুনিক সাহিত্যের অনেক ভাষাভাষীর মানুষেরা এটিকে ওপোর্তু নামে জানেন।
পর্তুগালের অন্যতম বিখ্যাত একটি রপ্তানি পণ্য, পোর্ট দ্রাক্ষাসুরার নাম পোর্তু-র নামে নামকরণ করা হয়েছে। কারণ আজকের পোর্তু মহানগরী ও ভিলা নোভা দি গায়ার মদের কুঠুরিগুলো ছিলো এ অঞ্চলের মদ তৈরি ও রপ্তানির মূল কেন্দ্র। বর্তমানেও পোর্তুর অন্যতম প্রধান রপ্তানি পণ্যটি হচ্ছে এই পোর্ট দ্রাক্ষাসুরা।
দালোয়েত ফুটবল মানি লিগ
দালোয়েত ফুটবল মানি লিগ হচ্ছে ফুটবল ক্লাবের একটি র‍্যাঙ্কিং, যেটি ফুটবল অপারেশন থেকে উৎপন্ন আয়ের উপর ভিত্তি করে নির্মিত। এটি র‍্যাঙ্কিংটি দালোয়েত কর্তৃক প্রতি বছর ফেব্রুয়ারির শুরু দিকে প্রকাশ করা হয়, যেখানে সম্প্রতি শেষ হওয়া মৌসুমের আয় হিসার করা হয়।
এভা পেরোন
এভা মারিয়া দোরেত দে পেরোন (জন্ম:- ৭ মে ১৯১৯ মৃত্যু: ২৬ জুলাই ১৯৫২) ছিলেন দ্বিতীয় বিশ্বযুদ্ধোত্তর আর্জেন্টিনার স্বৈরশাসক হুয়ান পেরোনের (১৮৯৫-১৯৭৪) দ্বিতীয়া স্ত্রী। ১৯৪৬ থেকে আমৃত্যু (১৯৫২ সাল) ছিলেন আর্জেন্টিনীয় ফাস্টলেডি। স্পেনীয় ভাষায় এভা মারিয়া লেখা হয় হিসেবে। স
আর্জেন্টিনার দরিদ্রপল্লী লোস তোলেদোস গ্রামে ১৯১৯ সালে জন্মগ্রহণ করেন। হুয়ানা আএভার গুরেনের বিবাহবহির্ভূত সম্পর্কের কন্যা ছিলেন এভা। মা-বাবার পাঁচ সন্তানের মধ্যে চতুর্থ ছিলেন তিনি। ১৯৩৪ সালে ১৫ বছর বয়সে রাজধানী বুয়েনস আইরেসে আগমণ করেন তিনি। উচ্চাভিলাষী এভা মারিয়া ক্যারিয়ার হিসেবে মঞ্চাভিনয়ের পাশাপাশি বেছে নেন রেডিও-তে নাট্যাভিনয়ের কাজ। ওই সময় তিনি মোটামুটি ফিল্ম একট্রেস হিসেবে নাম করতে থাকেন। ১৯৪৪ সালে সান হুয়ানের ভূমিকম্পে ক্ষতিগ্রস্তদের জন্য লুনা পার্ক স্টেডিয়ামে [Luna Park Stadium] ত্রাণ সহায়তার আয়োজন করা হয়। ওই চ্যারিটি অনুষ্ঠানে তার সঙ্গে কর্নেল হুয়ান পেরোনের সাক্ষাৎ ঘটে। পরবর্তী আর্জেন্টিনীয় প্রেসিডেন্ট হুয়ানের সঙ্গে ওই বছরই বিবাহ বন্ধনে আবদ্ধ হন এভা। দরিদ্র কৃষকের ঘরের সন্তান হলেও, প্রথম জীবনের গ্লানি মুছে তিনি হয়ে ওঠেন দেশের প্রেসিডেন্ট পত্নী আর জনগণের হৃদয়ের রাণী। একদম নিম্নশ্রেণি থেকে ওপরে ওঠার এই সিঁড়ির প্রথম ধাপ অবশ্যই ছিলো রমনীর সুন্দর দেহ ও যৌবন, যা তিনি অকাতরে ব্যবহার করতে পেরেছিলেন। যদিও সিঁড়ির শেষ ধাপে উঠে নিজের আগের কাহিনী তিনি মুছে ফেলতে চেয়েছেন। এভার মা হুয়ানা আএভার গুরেনের সঙ্গে অপর এক বিবাহিত পুরুষ ক্ষুদে জমিদার হুয়ান দুয়ার্তের অবৈধ যৌনমিলনের ফল এভা পেরোন। গ্রামে থাকলে এভার ভবিষ্যত নেই বুঝতে পেরে ১৫ বছর বয়সে থিয়েটারে অভিনয়ের আশা নিয়ে তিনি বুয়েনস আইরেসে আসেন। প্রথমদিকে কথার টানে ও আচরণে গ্রাম্যতার জন্য সুবিধে করতে না পারলেও ক্রমে একসময় তিনি রেডিওর একজন নামকরা নাট্য অভিত্রেী হয়ে ওঠেন। ১৯৪৬ সালে হুয়ান পেরোন আর্জেন্টিনার প্রেসিডেন্ট নির্বাচিত হন। এর পরবর্তী ছয়টি বছর এভা ছিলেন পেরোনিস্ট পার্টির প্রাথমিক সংস্করণ ট্রেড ইউনিয়নের শক্তিশালী সংগঠক। প্রথমদিকে তিনি শুধু শ্রমিক অধিকার নিয়ে কথা বলতেন। ওই সময় তিনি শ্রম ও স্বাস্থ্য মন্ত্রণালয়ের পাশাপাশি এভা পেরোন ফাউন্ডেশন নামের চ্যারিটি প্রতিষ্ঠা করেন। তিনি নারী অধিকারের শক্তিশালী সমর্থক ছিলেন। নারীবাদী হিসেবে আর্জেন্টিনায় প্রথম বৃহৎ পরিসরে পেরোনিস্ট পার্টিরও প্রতিষ্ঠাতা ছিলেন।
হুয়ান পেরোনের সঙ্গে প্রণয় ও পরিণয়
এভার জীবনে পেরোন অধ্যায়টি ছিলো মূলত তার জীবনের পটপরিবর্তনের সূচনা। সুদর্শন পেরোন মেয়েদের নিজের দিকে আকর্ষণ করতে পারতেন সহজে। তার ঝোঁক ছিলো কিশোরীদের প্রতি। যখন এই দুজনের সাক্ষাৎ ঘটে তখন এভার বয়স ২৪ আর পেরোনের ৪৮। পরিচয়ের প্রথম রাতেই বিছানায় আর অল্পদিনে প্রণয়। এর মাঝেই এভা তার প্রেমিকের মনে এই বিশ্বাস জন্মাতে সক্ষম হন, সরকার প্রধানের পদটি তার দখল করা উচিত। এভাবে এভা হয়ে উঠেন পেরোনের প্রেরণার উৎস,, প্রচারক ও তার পরামর্শদাত্রী। এভার মৃত্যুর পর প্রেসিডেন্ট পেরোন তার কুখ্যাত ‘মাধ্যমিক স্কুল ছাত্র সমিতি গঠন করান। এটি ছিলো পেরোন ও তার অফিসারদের আমোদ-ফূর্তির জন্য অল্পবয়স্কা মেয়ে ধরার ফাঁদ। সমিতিটি ছিলো সংগঠিত। মাধ্যমিক স্কুলগুলোতে ছিলো এর শাখার বিস্তৃতি। পেরোনের করিৎকর্মা অফিসাররা সম্ভাবনাময়ী সুন্দরী ছাত্রীদের বাছাই করতো। তাদের মধ্যে সবচেয়ে লোভনীয়াদের আঞ্চলিক অবসরযাপন কেন্দ্রগুলোতে পাঠানো হতো। এইসব কেন্দ্রের সঙ্গে ছিলো বিলাসবহুল কোয়ার্টার আর স্থায়ীভাবে নিযুক্ত ডাক্তার। যারা ছাত্রীরা অন্তঃসত্ত্বা হলে বা যৌনরোগে আক্রান্ত হলে নিরাময়ের ব্যবস্থা করতো। হুয়ান পেরোনের নিজস্ব ব্যক্তিগত অবসরযাপন কেন্দ্র ছিলো আর মাঝে মাঝে সন্ধ্যা কাটাতেন এমন কিশোরী মেয়েদের নিয়ে যারা বাড়ি থেকে এতো দূরে এসে দেশের ক্ষমতাসীন প্রেসিডেন্টকে ঠেকাতে পারতো না। পেরোন ১৯৫৫ সালে সামরিক অভ্যুত্থানে ক্ষমতাচ্যুত হন এবং স্পেনের মাদ্রিদে বসবাস করতে থাকেন। রাজনৈতিক ওলটপালটে ১৯৭৩ সালে তিনি আবার আর্জেন্টিনায় ফিরে গিয়েছিলেন, কিন্তু আর তেমন জনপ্রিয়তা লাভ করতে পারেন নি। আর তখন তার পাশে ঝলমলে দামি ফারকোর্ট ও হীরার গয়না পরা এভাও ছিলেন না।
বিবাহিত জীবন
বিবাহিত জীবনে এভা স্বামীর প্রতি বিশ্বস্তই ছিলেন। কেবল একবার এক ব্যক্তির টাকা ও ক্ষমতাকে প্রতিরোধ করা এভার পক্ষে সম্ভব হয় নি। তিনি অ্যারিস্টটল ওনাসিস। দ্বিতীয় বিশ্বযুদ্ধের সময় ওনাসিস নাজি অধিকৃত গ্রিসে খাদ্য সরবরাহের ব্যবসা করতেন। সে সময় এভার সঙ্গে তার পরিচয় ঘটে। এভার দারুণ গ্ল্যামার ওই ব্যবসায়ীকে এভার প্রতি আকর্ষিত করে। ১৯৪৭ সালে এভা যখন ইউরোপে যান তখন ওনাসিস তার সঙ্গে দেখা করার চেষ্টা করেন। একটি অনুষ্ঠানে ভোজসভার পর ওনাসিস এভার সফরসঙ্গী অফিসারদের একজনকে আর একটি প্রাইভেট সাক্ষাতের ব্যবস্থা করে দিতে বলেন। এভা সহজেই ওনাসিসকে ইতালিয় বিভিয়েরায় তার অবকাশযাপন ভিলায় আমন্ত্রণ জানান। ওনাসিস আসার সঙ্গে সঙ্গেই দুজন বিছানায় যান। এরপর এভা ওনাসিসকে একটি ডিমের অমলেট তৈরি করে পরিবেশন করেন। প্রতিদানে ওনাসিস এভার একটি দাতব্য প্রতিষ্ঠানের নামে ১০ হাজার ডলারের একটি চেক প্রদান করেন। ওনাসিস পরে বলেন, সেই বিকেলে এভার তৈরি অমলেটাই তিনি জীবনে সবচেয়ে বেশি দাম দিয়ে কিনেছিলেন।
আকর্ষণীয় ফিগার ও ব্যক্তিত্ব
আর্জেন্টিনীয় মেয়েদের চেয়ে লম্বা ছিলেন তিনি। উচ্চতা ছিলো ৫ ফুট ৫ ইঞ্চি। মধুর রঙের মতো ঘন সোনালি চুল ছিলো আর বড় বড় কালো-পিঙ্গল চোখ। শরীরটা কিছুটা মুটিয়ে গেলেও ফিগার ঠিক রাখার ব্যাপারে তিনি ছিলেন সচেতন। অতযত্নের সঙ্গে নিজেকে ফিট রাখতেন এভা। লেখাপড়া ছিলো খুবই সামান্য। হুয়ান পেরোনের সঙ্গে সাক্ষাতের পর তার মনের উচ্চাশা আরও বেড়ে যায়। ক্ষমতা দখল করে হুয়ান পেরোন আর্জেন্টিনার প্রেসিডেন্ট-ডিকটেটর হওয়ার পর, এভা তাকে ছায়ার মতো সঙ্গ দেন। গতানুগতিক প্রেসিডেন্টের স্ত্রীর মর্যাদার বাইরে তিনি তার গরিব ও নিম্নশ্রেণির জনগণের জন্য কাজ শুরু করেন। রাজনীতিতে অবতীর্ণ হয়ে তিনি ধনিকশ্রেণি ও তার ব্যক্তিগত শত্রুদের বিরুদ্ধে বিষোদগার করে চলেন। পেরোন দম্পতির শাসনে আর্জেন্টিনায় কিছু সংস্কারমূলক কর্মসূচি গৃহীত হয়। আর্জেন্টিনাবাসীর স্পেনীয় ভাষায় এভা যাদেরকে বলতেন, লস দেস শামিসাদস’ বস্ত্রহীন সেই গরিবদের অন্তররাজ্যের সম্রাজ্ঞী হয়ে উঠেন। একদার কৃষককন্যা এভা তার ভক্ত প্রজাকুলের সামনে দাঁড়াতেন রাজকীয় পোশাক পরে। গায়ে পড়তেন দামি হীরার গহনা। এভা মেয়েদের ভোটাধিকারের প্রতিষ্ঠার ব্যাপারে কথা বলেন। শ্রমিকদের সংগঠিত করে এভা পেরোন ফাউন্ডেশনের’ নামে সরকারি কোষাগারের কোটি কোটি টাকা জনকল্যাণ কর্মসূচিতে (এবং নিজের সুইস ব্যাংক একাউন্টে) ঢালেন; আর এতে গরিব জনগণ তাকে স্বতঃস্ফূর্ত সমর্থন দেয়। এভা বুয়েনোস আইরেসে তার জীবন শুরু করেছিলেন পতিতা হিসেবে। এভা পরে রেড লাইট ডিসট্রিক্ট’ আইনসঙ্গত করার চেষ্টা করেছিলেন। বুয়েনোস আইরেসে তার প্রথম দিনগুলো সম্পর্কে খুব জানা না গেলেও এটা সত্য রাস্তার পাশে দাঁড়িয়ে থাকার মেয়ে তিনি ছিলেন না। একের পর এক প্রভাবশালী লোকের শয্যাশায়িনী হয়েছেন। নগ্ন আলোকচিত্রের জন্য পোজ দিয়েছেন। এসবই তিনি করেছেন প্রতিষ্ঠা পাওয়ার জন্য। ব্যক্তিত্বে এভা ছিলেন রহস্যময়। একদিকে তার যেমন ছিলো মোহনীয় আকর্ষণ, অন্যদিকে ছিলেন তিনি প্রতিহিংসাপরায়ণ। যৌনতাকে তিনি ব্যবহার করেছেন সম্পদ ও ক্ষমতা অর্জনের জন্য। আর্জেন্টিনীয় সমাজে শতকরা ২৭ ভাগ মানুষই ‘অবৈধ জন্ম’ যেমন জন্মে ছিলেন এভা। কিন্তু এ ব্যাপারে সমাজে সহনশীলতা আছে। তাদেরকে সমাজচ্যুত মনে করা হয় না। তবে এরা সাধারণত নিম্নশ্রেণির এবং ওপরে ওঠার সুযোগ এদের নেই। আর্জেন্টিনীয় সমাজে মেয়েদের মর্যাদাও খুব বেশি নয়। প্রকৃতপক্ষে একজন আর্জেন্টিনীয় মেয়ের একমাত্র সম্পদ হলো তার যৌবন এবং এভা জানতেন কী করে ওই সম্পদ ব্যবহার করতে হয়? হুয়ান পেরোনের সঙ্গে বিয়ের পর তিনি অতীতজীবনের সব সাক্ষ্য মুছে ফেলতে চেয়েছিলেন এভা। প্রথম জীবনের সেই সব কথাগুলো অবশ্য গাল-গল্প আকারে সমাজে রয়েছে।
এভার জীবনে পরপুরুষ
এভার জীবনে পুরুষদের সম্পর্কে যেসব তথ্য পাওয়া যায় তাতে গরমিল রয়েছে। ১৫ বছর বয়সে হোসে আরমানি নামের এক দ্বিতীয় শ্রেণির ট্যাঙ্গো গায়ককে তাকে বুয়েনোস আইরেসে নিয়ে যাওয়ার বিনিময়ে দেহদান করার প্রস্তাব করেন। যুবকটি রাজি হয় এবং এভা রাজধানীতে আসতে পারেন। (এই কাহিনীটি পরে পরিবর্তন করে জনপ্রিয় গায়ক অগাস্তিন ম্যাগালিসকে এভার প্রথম প্রেমিক বলা হয়)। রাজধানীতে এসে এভা বুঝতে পারেন, এতো বড়ো শহরে একজন ট্যাঙ্গো গায়ক তার জন্য বিশেষ কিছুই করতে পারবে না। ১৫ বছর বয়সে তিনি শহরের নামকরা পত্রিকা প্রকাশক এমিলিও কারস্কুলোভিচের গলায় ঝুলে পড়েন। তারপর তিনি একে একে গড়িয়ে যান আরও উপযুক্ত লোকদের কাছে। তারা হলো ফটোগ্রাফার ও প্রযোজক। যারা তাকে চেনে তাদের অনেকেই বলেছে, এভা মূলত ধূর্ত, শীতল ও অযৌন মহিলা, যার স্বার্থ ক্ষমতায়, প্রেমাকাক্সক্ষী সে নয়। কিন্তু যে যাই বলুক এভার আকর্ষণ করার ক্ষমতা ছিলো এবং সে ক্ষমতা তিনি প্রয়োগ করেন নামকরা লিলিও থিয়েটারের মালিক রাফায়েল ফুরতুসোকে এবং অভিনয় মঞ্চে জায়গা করে নেন। এক সাবান কারখানার মালিককে প্রেম বিলিয়ে তিনি পেতেন প্রচুর দামি প্রসাধনী।
শমরীয়
শমরীয় (শমরীয় ইব্রীয়: ࠔࠠࠌࠝࠓࠩࠉࠌ, Shamerim, שַמֶרִים, ‘তোরাহের রক্ষক’; שומרונים, Shomronim; السامريون) হল প্রাচীন নিকট প্রাচ্যের ইস্রায়েলীয়দের (বা ইব্রীয়) থেকে উদ্ভূত একটি নৃধর্মীয় গোষ্ঠী।
পূর্বসূরী হিসাবে শমরীয়রা নিজেদের ইফ্রয়িমের বংশ এবং মনঃশির বংশ (যোষেফের দুই পুত্র) এবং লেবীয়দের বংশধর বলে দাবি করে, যাদের প্রাচীন শমরিয়ার (বর্তমানে পশ্চিম তীর হিসাবে পরিচিত অঞ্চলটির বেশিরভাগ অংশ) সাথে যোগাযোগ রয়েছে, কনান দেশে তাদের প্রবেশের সময় থেকে শুরু করে কিছু গোঁড়া ইহুদিদের ধারণা ছিল যে এটি বাবিলীয় বন্দীদশা থেকে শুরু করে বাবা রব্বার শাসনামলে শমরীয় শাসন অবধি ছিল। শমরীয়রা তাদের বংশধরদের অন্তর্ভুক্ত করত যাদের বংশধর বিন্যামীনের বংশের সাথে স্বীকৃত ছিল, তবে ১৯৬০ এর দশকে এই বংশধারাটি বিলুপ্ত হয়ে যায়। শমরীয় ঐতিহ্য অনুসারে, যাজক এলির বাইবেলীয় সময়কালে যখন দক্ষিণ ইস্রায়েলীয়রা মধ্য ইস্রায়েলীয় ঐতিহ্য থেকে বিচ্ছিন্ন হয়ে যায় তখন শমরীয় ও যিহূদীয়-নেতৃত্বাধীন দক্ষিণ ইস্রায়েলীয়দের মধ্যে বিচ্ছেদ শুরু হয়।
রব্বীয় ইহুদিধর্মের একটি কেন্দ্রীয়-উত্তর-বহিরাগত ধর্মীয় পাঠ তালমুদে, বলা হয় কুথীয় (כּוּתִים, Kutim) যা প্রাচীন শহর কুথাকে নির্দেশ যা বর্তমানে ভৌগলিকভাবে ইরাকে অবস্থিত। যোষেফাসের যিহূদীদের যুদ্ধবিগ্রহ গ্রন্থেও শমরীয়দের কুথীয় হিসেবে উল্লেখ করা হয়েছে। যদিও বাইবেলীয় সূত্রমতে কুথা ছিল সেইসব নগরীগুলোর একটি যেখান থেকে শমরিয়াতে লোকজনকে ধরে আনা হয়েছিল এবং তারা নের্গালকে পুজো করত।  আধুনিক জিনতত্ত্ব শমরীয়দের দাবি এবং হিব্রু বাইবেলের (ও তালমুদের) বিবরণকে আংশিকভাবে সমর্থন করে, যা পরামর্শ দেয় যে শমরীয়দের বংশবৃত্তান্ত এই দুটি বিবরণের সংমিশ্রণে নিহিত রয়েছে। এ থেকে বোঝা যায় যে শমরীয়রা জিনতাত্ত্বিকভাবে বিচ্ছিন্ন জনগোষ্ঠী থেকে গেছে।
শমরীয়রা শমরীয়বাদের অনুসারী, একটি ধর্ম যা ইহুদিধর্মের সাথে নিবিড়ভাবে জড়িত। শমরীয়রা বিশ্বাস করে যে তাদের উপাসনা, যা শমরীয় পঞ্চপুস্তকের উপর ভিত্তি করে রয়েছে, হল বাবিলের বন্দীদশার পূর্ব থেকেই প্রাচীন ইস্রায়েলের আসল ধর্ম, যারা ইহুদি ধর্মের বিরোধী হিসাবে ইস্রায়েল দেশে রয়ে গিয়েছিল তাদের দ্বারা সংরক্ষিত ছিল সম্পর্কিত কিন্তু পরিবর্তিত ও সংশোধিত ধর্ম হিসাবে, বাবিলীয় বন্দিদশা থেকে যারা ফিরে এসেছিল তাদের ফিরিয়ে এনেছে। শমরীয়রা বিশ্বাস করে যে গরিষীম পর্বত ইস্রায়েলের আসল পবিত্র স্থান ছিল যিহোশূয় কনান জয় করার সময় থেকেই। ইহুদি ও শমরীয়দের মধ্যে প্রধান সমস্যাটি সর্বদা ঈশ্বরের উপাসনা করার জন্য বেছে নেওয়া জায়গাটির অবস্থান ইহুদিধর্ম অনুসারে যিরূশালেমের মোরীয় মন্দির পর্বত বা শমরীয়বাদ অনুসারে গরিষীম পর্বত।
একবার বিশাল জনগোষ্ঠীতে, শমরীয় জনগোষ্ঠী বাইজেন্টাইন সাম্রাজ্যের বিরুদ্ধে শমরীয় বিদ্রোহীদের (মূলত ৫২৫ এবং ৫৫৫ সালে) রক্তাক্ত দমন করার পরে উল্লেখযোগ্যভাবে হ্রাস পেয়েছে। বাইজেন্টাইনদের অধীনে খ্রীষ্টধর্মে রূপান্তরও তাদের সংখ্যা হ্রাস করেছিল। ইসলামে ধর্মান্তরের ঘটনাও ঘটেছিল এবং মধ্যযুগের মধ্যভাগে টুডেলার বেঞ্জামিন ফিলিস্তিন এবং সিরিয়ায় অনুমান করেছিলেন যে প্রায় ১,৯০০ শমরীয় রয়ে গেছে।
বর্তমান সময়ের জনসংখ্যা ধারাবাহিকভাবে পশ্চিম তীর ও ইসরায়েলের মধ্যে বিভক্ত হয়েছে। পশ্চিম তীরে শমরীয়রা গরিষীম পর্বতের কিরিয়াত লুজায় বাস করেন, আর ইসরায়েলের লোকেরা তেল আবিবের ঠিক বাইরে হোলোন শহরে মনোনিবেশ করছেন। কিরিয়াত লুজার শমরীয়রা দ্বৈত ইসরায়েলি এবং ফিলিস্তিনি নাগরিকত্ব বহন করে। হোলোন ও কিরিয়াত লুজার শমরীয়রা বর্তমানে হিব্রু ও আরবি ভাষায় কথা বলে। স্তোত্রপাঠের কাজে শমরীয় হিব্রু, শমরীয় আরামীয় ও আরবি ভাষা ব্যবহৃত হয়। সবগুলো ভাষাই শমরীয় লিপিতে লেখা হয় যা প্রাচীন-হিব্রু লিপির একটি বিকল্প। লিপিটি যিহূদী ইব্রীয় বর্ণমালা থেকে পৃথক যা রাজকীয় আরামীয় লিপিতে আড়ম্বরপূর্ণ করা হয়। হিব্রু এবং পরবর্তীতে আরামীয় ভাষা রোমীয় নির্বাসনের পূর্বে যিহূদিয়ার যিহূদী ও শমরীয় বাসিন্দাদের ভাষা হিসেবে ব্যবহৃত হত।
ইসরায়েলে শমরীয়দের এককভাবে ধর্মীয় মর্যাদা রয়েছে এবং বিবাহের কারণে ইহুদিধর্ম থেকে শমরীয়বাদে এবং এর বিপরীতে মাঝে মধ্যে রূপান্তর ঘটে। যদিও ইসরায়েলি রব্বীয় কর্তৃপক্ষ শমরীয়বাদকে ইহুদিধর্মের একটি শাখা হিসাবে বিবেচনা করে, ইসরায়েলের প্রধান রব্বিতন্ত্র শমরীয়দের হালখীয় ইহুদি হিসাবে স্বীকৃতি দেওয়ার জন্য আনুষ্ঠানিকভাবে ইহুদিধর্মে ধর্মান্তরিত হতে বাধ্য করে। এর একটি উদাহরণ ইসরায়েলি টিভি ব্যক্তিত্ব সোফি শেদাকা, যিনি ১৮ বছর বয়সে আনুষ্ঠানিকভাবে রব্বীয় ইহুদিধর্মে দীক্ষিত হয়েছিলেন। কেবল ইসরায়েলি নাগরিকত্বধারী শমরীয়দের ইসরায়েলি প্রতিরক্ষা বাহিনীতে বাধ্যতামূলক পরিষেবা প্রদানে বাধ্য করা হয়, অন্যদিকে দ্বৈত ইসরায়েলি-ফিলিস্তিনি নাগরিকত্বপ্রাপ্ত ব্যক্তিরা (কিরিয়াত লুজায় বসবাসকারী) সাধারণত অব্যাহতিপ্রাপ্ত।
বহিঃসংযোগ
শমরীয় দৃষ্টিভঙ্গি
ইহুদি দৃষ্টিভঙ্গি
স্বতন্ত্র দৃষ্টিভঙ্গি
গ্রন্থ ও অন্যান্য তথ্য
ফটোগ্রাফিক সংযোগ
ভিডিও সংযোগ
শমরীয়বাদ
শমরীয়বাদ বা শমরীয় ধর্ম (শমরীয়: ࠔࠌࠓࠉࠌ, Shamerim; הדת השומרונית, Shomronim; السامرية) হল শমরীয়দের জাতীয় ধর্ম।  শমরীয়রা ইহুদি তোরাহের বিপরীতে শমরীয় তোরাহ অনুসরণ করে, যা তাদের মতে আসল ও অপরিবর্তনীয় তোরাহ। শমরীয় তোরাহের পাশাপাশি শমরীয়রা যিহোশূয়ের পুস্তককে সম্মান করে এবং এলির মতো কিছু বাইবেলীয় চরিত্রকে স্বীকৃতি দেয়।
শমরীয়বাদকে অভ্যন্তরীণভাবে মোশির সাথে যে ধর্মের সূচনা হয়েছিল, তার পরে সহস্রাব্দের পরে অপরিবর্তিত ধর্ম হিসাবে বর্ণনা করা হয়। শমরীয়রা বিশ্বাস করে যে ইহুদিধর্ম এবং ইহুদি তোরাহ সময়ের সাথে সাথে দুর্নীতিগ্রস্থ হয়েছে এবং সীনয় পর্বতে ঈশ্বরের আধ্যাত্মিক দায়িত্বগুলি আর পরিবেশন করে না। ইহুদিরা মন্দির পর্বতকে তাদের বিশ্বাসের মধ্যে সবচেয়ে পবিত্র স্থান হিসাবে দেখায়, এবং শমরীয়রা গেরিজিম পর্বতকে তাদের পবিত্রতম স্থান হিসাবে বিবেচনা করে।
শূন্য (ব্যান্ড)
শূন্য বাংলাদেশের জনপ্রিয় অল্টারনেটিভ রক ব্যান্ডগুলোর মধ্যে একটি যা ২০০৭ সালে ঢাকায় গঠিত হয়। এ পর্যন্ত তাদের পাঁচটি একক এবং পাঁচটি মিশ্র অ্যালবাম মুক্তি পেয়েছে। তাদের প্রথম অ্যালবাম নতুন স্রোত ২০০৮ সালে এবং সর্বশেষ অ্যালবাম লটারি ২০১৭ সালে প্রকাশিত হয়।
গঠন ও প্রতিষ্ঠা
ভোকাল ইমরুল করিম এমিল ও লিড গিটারিস্ট শাকের রাজা মিলে ২০০৭ সালে ব্যান্ডটি গড়ে তোলেন। কিছুদিনের মধ্যে বেস গিটারিস্ট এন্ড্রু মাইকেল গোমেজ ও ড্রামার রাফাতুল বারী লাবিব তাঁদের সাথে যোগ দেন। একই বছর ফুয়াদ আল মুকতাদিরের বন্য অ্যালবামের প্রত্যাশা গানের মধ্য দিয়ে শূন্য ব্যান্ডের যাত্রা শুরু। ২০০৮ সালে রঙ নামক মিশ্র অ্যালবামে তাদের স্বপ্নঘুড়ি শিরোনামে একটি গান প্রকাশ পায়। সে বছরই তারা নতুন স্রোত নামে একক অ্যালবাম প্রকাশ করে। পরের বছর প্রকাশিত হয় শূন্যর দ্বিতীয় অ্যালবাম শত আশা। এই অ্যালবামের শত আশা গানটি ব্যাপক জনপ্রিয়তা পায় এবং ২০১১ ক্রিকেট বিশ্বকাপে গ্রামীণফোন গানটিকে আবহ সঙ্গীত হিসেবে ব্যবহার করে।
২০১১ সালেই শূন্য প্রকাশ করে তাদের তৃতীয় অ্যালবাম গড়বো বাংলাদেশ। ২০১২ সালে ঢাকা গ্ল্যাডিয়েটরস দলের থিম সংও গায় শূন্য। ২০১৪ সালে প্রকাশিত হয় তাদের চতুর্থ অ্যালবাম ভাগো। ২০১৫ ক্রিকেট বিশ্বকাপে চলো বাংলাদেশ গানটিতে কণ্ঠ দেয় দলটি। রবি প্রযোজিত দেশপ্রেমিকের গান শিরোনামের একটি গানেও কণ্ঠ দেয় তারা। সর্বশেষ ২০১৭ সালে প্রকাশিত হয় তাদের পঞ্চম অ্যালবাম লটারি। বাংলাদেশ জাতীয় ক্রিকেট দলকে তাদের আসন্ন ২০১৯ ক্রিকেট বিশ্বকাপে উৎসাহিত করার জন্য, তারা চলবে লড়াই গানটিও গেয়েছিল।
সদস্য
উপস্থিত সদস্যরা প্রাক্তন সদস্যবৃন্দ
মেলানি কস্ট
মেলানি কস্ট (জন্ম: ডেলফাইন ডেকুইন; ১৯৭৬ সালে ), একজন ফরাসি প্রাক্তন প্রাপ্তবয়স্ক চলচ্চিত্র অভিনেত্রী। ২০০০ এর দশকের গোড়ার দিকে, তিনি ফ্রান্সের সবচেয়ে জনপ্রিয় পর্নোগ্রাফিক অভিনেত্রীদের একজন ছিলেন তার "গার্ল নেক্সট ডোর" চলচ্চিত্রের জন্য।
জীবনের প্রথমার্ধ
মেলানি কস্ট ১৯৭৬ সালে ফ্রান্সের ভেন্ডোমে ডেলফাইন ডেকুইন নামে জন্মগ্রহণ করেন।
কর্মজীবন
প্রাপ্তবয়স্ক চলচ্চিত্র শিল্পে কাজ করার আগে, মেলানি কস্ট বর্দো ভিত্তিক একটি ভ্রমণ সংস্থায় কাজ করতেন। ২০০১ সালে, তিনি একটি প্রতিযোগিতা জিতেছিলেন, যা ফরাসি বাণিজ্য ম্যাগাজিন হট ভিডিও দ্বারা আয়োজিত হয়েছিল, ক্রিস্টোফ মুর্থের সাথে একটি ইরোটিক ফটোগ্রাফি সেশনের জন্য পোজ দেওয়ার জন্য। এর কিছুদিন পরে, তিনি প্রাপ্তবয়স্ক চলচ্চিত্রে ক্যারিয়ার শুরু করেন।
কুমিল্লা-১৪
কুমিল্লা-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
ব্রাইটন শারবিনো
কর্মজীবন
ব্রাইটন, মার্কিন জনপ্রিয় ধারাবাহিক দ্য ওয়াকিং ডেড ৪ এবং ৫ নম্বর সিজনে "লিজি সামুয়েল্স"ভূমিকায় অভিনয় করেছেন। তিনি মার্কিন ব্রডকাস্টিং টেলিভিশন চ্যানেল সিবিএস এ প্রচারিত ধারাবাহিক এনসিআইএস এর "হিট এন্ড রান" নামক পর্বে তরুনী এব্বি সায়োটো নামে আর্বিভূত হন। এছাড়াও তাকে প্রাইম সাসপেক্ট, হান্নাহ্ মনটানা, দ্য নিউ নর্মাল, এবং ট্রু ডিটেক্টটিভ এর মত ধারাবাহিক সমূহেও আর্বিভূত হতে দেখা গেছে। এছাড়াও ব্রাইটন, ২০১৬ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র মিরাকেলস অব হেভেন চলচ্চিত্রটিতে "এব্বি বিম" ভূমিকায় অভিনয় করেছেন।
ব্যক্তিগত জীবন
ব্রাইটন, মার্কিন অভিনেত্রী সাক্সোন শারবিনো এবং অভিনেতা "সাওয়ার শারবিনো" এর বোন।
অজিতা উইলসন
অজিতা উইলসন (ব্রুকলিন, নিউ ইয়র্ক, ১২ জানুয়ারী, ১৯৫০ - রোম, ২৬ মে, ১৯৮৭) একজন মার্কিন চলচ্চিত্র অভিনেত্রী এবং পর্নোগ্রাফিক অভিনেত্রী ছিলেন।
জীবনী
তার যৌবন সম্পর্কে খুব বেশি বিবরণ জানা যায় না, বেশিরভাগ বিবরণ অনুসারে তিনি একজন ট্রান্সসেক্সুয়াল ছিলেন, ১৯৫০ সালে ব্রুকলিনে জর্জ উইলসন হিসাবে জন্মগ্রহণ করেছিলেন। লা স্ট্যাম্পায় প্রকাশিত তার মৃত্যুর সংবাদ অনুসারে, তিনি মিশিগানে এক মার্কিন বাবা এবং এক ব্রাজিলীয় মায়ের কাছে জন্মগ্রহণ করছিলেন। তিনি দমকলকর্মী হিসাবে কাজ করেছেন এবং পরে নৈশক্লাবে অভিনয় শুরু করেছিলেন।
বঙ্গভাষা (কবিতা)
মধুসূদন দত্ত রচিত ‘বঙ্গভাষা’ কবিতাটি ‘চতুর্দশপদী-কবিতাবলী’ গ্রন্থ থেকে গৃহীত হয়েছে। ফ্রান্সের ভার্সাই নগরে অবস্থানকালে ১৮৬৫ খ্রিষ্টাব্দে তিনি সনেট রচনায় ব্রতী হন, এই রচনাসমূহ ‘চতুর্দশপদী-কবিতাবলী’ গ্রন্থে সংকলিত হয়ে ১৮৬৬ খ্রিষ্টাব্দে প্রকাশিত হয়। তবে আলােচ্য কবিতাটি প্রথমে ১৮৬০ খ্রিষ্টাব্দের সেপ্টম্বর-অক্টোবর মাসে কবিমাতৃভাষা’ নামে লিখিত হয়েছিল, এটি পুণর্লিখিত হয়ে বঙ্গভাষা’ নামে উক্ত গ্রন্থভুক্ত হয়।
কবিতা
বঙ্গভাষা কবি : মাইকেল মধুসূদন দত্ত
সূত্র
http://bibidho.com/question/123/
সেন্ট লরেন্স উপসাগর
সেন্ট লরেন্স উপসাগর (ফরাসি: গোল্ফ ডু সেন্ট-লরেন্ট) হচ্ছে সেন্ট লরেন্স নদীর মাধ্যমে আটলান্টিক মহাসাগরে উত্তর আমেরিকার বৃহৎ হ্রদসমূহের নির্গমনপথ। উপসাগরটি একটি অর্ধ-বদ্ধ সাগর, এর আয়তন প্রায় ২২৬,০০০ বর্গকিলোমিটার (৮৭,০০০ বর্গ মাইল) এবং প্রায় ৩৪,৫০০ ঘন কিলোমিটার (৮,৩০০ ঘন মাইল) পানি ধারণ করে, উপসাগরটির গড় গভীরতা ১৫২ মিটার (৪৯৯ ফুট)।
ভূগোল
সেন্ট লরেন্সে উপসাগরের উত্তরে ল্যাব্রাডর উপদ্বীপ এবং কুইবেক, পূর্বে সেন্ট-পিয়েরি এবং নিউফাউন্ডল্যান্ড, দক্ষিণে নোভা স্কশিয়া উপদ্বীপ এবং কেপ ব্রেটন দ্বীপ, এবং পশ্চিমে গ্যাসপে উপদ্বীপ, নিউ ব্রুনসুইক এবং কুইবেক অবস্থিত। সেন্ট লরেন্সের উপসাগরের উল্লেখযোগ্য দ্বীপগুলির মধ্যে রয়েছে অ্যান্টিকোস্টি দ্বীপ, প্রিন্স এডওয়ার্ড দ্বীপ, ইলেস-দে-লা-মেডেলিন, কেপ ব্রেটন দ্বীপ, সেন্ট পিয়েরি দ্বীপ এবং মিকুয়েলন-ল্যাংলেড।
কানাডার দশটি প্রদেশের অর্ধেক এই উপসাগর সংলগ্ন: নিউ ব্রান্সউইক, নোভা স্কশিয়া, প্রিন্স এডওয়ার্ড দ্বীপ, নিউফাউন্ডল্যান্ড এবং ল্যাব্রাডর এবং কুইবেক।
সেন্ট লরেন্স নদী ছাড়াও, সেন্ট লরেন্স উপসাগরে পতিত হওয়া উল্লেখযোগ্য নদীগুলির মধ্যে রয়েছে মিরামিচি নদী, নাতাশকান নদী, রোমাইন নদী, রেস্টিগচ নদী, মার্গারি নদী এবং হাম্বার নদী।
উপসাগরীয় শাখাগুলির মধ্যে রয়েছে চ্যালেউর উপসাগর, ফরচুন উপসাগর, মিরামিচি উপসাগর, সেন্ট জর্জ উপসাগর, সেন্ট জর্জ উপসাগর, দ্বীপ উপসাগর এবং উত্তরবারল্যান্ড প্রণালী।
নির্গমনপথ
নিম্নলিখিত নির্গমনপথ দ্বারা উপসাগরটি আটলান্টিক মহাসাগরে প্রবাহিত হয়:
বিস্তার
উৎসের মধ্যে সেন্ট লরেন্স উপসাগরের সীমা পরিবর্তিত হয়।
আন্তর্জাতিক পানিসম্পদ বিষয়ক সংস্থা সেন্ট লরেন্স উপসাগরের সীমা নিম্নোক্তভাবে নির্ধারণ করেছে:
উত্তর-পূর্বে বাউল্ড অন্তরীপ (কিরপন দ্বীপের উত্তর বিন্দু, ) থেকে বেল আইলের পূর্ব চরম বিন্দু হয়ে এবং উত্তর-পূর্বে শৈলস্তবক এর দিকে চলমান একটি রেখা। এর পরে শৈলস্তবক থেকে একটি রেখা ল্যাব্রাডরের সেন্ট চার্লস অন্তরীপের পূর্ব দিকের চরম সীমা (52°13'N) পর্যন্ত যোগ করেছে।
দক্ষিণপূর্বে ক্যানসো অন্তরীপ থেকে ব্রেটন অন্তরীপের রেড বিন্দু  পর্যন্ত, এই দ্বীপ হয়ে ব্রেটন অন্তরীপ [] পর্যন্ত এবং সেন্ট পিয়ের দ্বীপের পয়েন্টে ব্লাঞ্চে  এবং এরপর মরগান দ্বীপের দক্ষিণ-পশ্চিম বিন্দু  পর্যন্ত একটি রেখা।
পশ্চিমে পয়েন্টে-জাউন থেকে ম্যাগপি  পর্যন্ত ৬৪°৩০'পশ্চিম এর মধ্যরেখা, তবে সম্পূর্ণ আন্টিকোস্তি দ্বীপটি উপসাগরীয় অঞ্চলের অন্তর্ভুক্ত।
কানাডার মৎস আহরণ এবং মহাসাগরীয় পশ্চিম সীমানাটি পয়েন্ট-দেস-মন্টসে পর্যন্ত, ৬৪ °৩০'পশ্চিম মধ্যরেখা থেকে প্রায় ১৩৮ কিমি (৮৫.৮ মাইল) পশ্চিম পর্যন্ত।
সংক্ষিত এলাকা
কেপ ব্রেটন দ্বীপের উত্তর-পূর্ব দিকের বাইরে অবস্থিত নোভা স্কশিয়ার সেন্ট পল দ্বীপ অনেক জাহাজ-ডুবির কারণে "উপসাগরের কবরস্থান" হিসাবে পরিচিত। এই দ্বীপে প্রবেশ কানাডার কোস্ট গার্ড নিয়ন্ত্রণ করে।
গ্যাসপে উপদ্বীপের পূর্ব দিকের বোনাভেঞ্চার দ্বীপ, ম্যাগদালেন দ্বীপপুঞ্জের উত্তর-পূর্বে রচেস্টার-অক্স-ওসেঅক্স (বার্ড রক) এবং ইলে ব্রিয়ন হচ্ছে কানাডার ওয়াইল্ড লাইফ সার্ভিস পরিচালিত গুরুত্বপূর্ণ পরিযায়ী পাখির অভয়ারণ্য।
কানাডার কেন্দ্রীয় সরকারের গ্যাস্পে উপদ্বীপের পূর্ব প্রান্তে সেন্ট লরেন্স উপসাগরের পাশে ফরিলন জাতীয় উদ্যানে জাতীয় উদ্যান, দ্বীপের উত্তর তীরে প্রিন্স এডওয়ার্ড দ্বীপ জাতীয় উদ্যান, নিউ ব্রান্সউইকের উত্তর-পূর্ব উপকূলে কচিবিউগাক জাতীয় উদ্যান, কেপ ব্রেটেন দ্বীপের উত্তর অংশে কেপ ব্রেটন হাইল্যান্ডস জাতীয় উদ্যান, নিউফাউন্ডল্যান্ডের পশ্চিম উপকূলে গ্রস মরনে জাতীয় উদ্যান এবং কুইবেকের কোতে-নর্দ এর মিনগান দ্বীপপুঞ্জের সংরক্ষিত জাতীয় উদ্যান রয়েছে।
সেন্ট লরেন্স উপসাগরের সীমানায় পাঁচটি প্রদেশেরও বেশ কয়েকটি প্রাদেশিক উদ্যান রয়েছে, যার মধ্যে কয়েকটি উপকূলীয় বৈশিষ্ট্য সংরক্ষণ করে।
সমুদ্র তলদেশের বৈশিষ্ট্য
লরেন্তিয়ান প্রণালী উপসাগরের তলের একটি বৈশিষ্ট্য যা পূর্ব বরফ যুগে গঠিত হয়েছিল, এই সময়ে সমুদ্র স্তর নিমগ্ন হলে সেন্ট লরেন্স নদীর দ্বারা মহীসোপান ক্ষয়প্রাপ্ত হয়ে যায়। লরেন্তিয়ান প্রণালীটি প্রায় ২৯০ মিটার (৯৫০ ফুট) গভীর এবং মহীসোপান থেকে সেন্ট লরেন্স নদীর মুখ পর্যন্ত প্রায় ১,২৫০ কিমি (৭৮০ মাইল) দীর্ঘ। ২ থেকে ৬.৫° সেন্টিগ্রেড (৩৬ থেকে ৪৪ ডিগ্রি ফারেনহাইট) এর মধ্যে তাপমাত্রা সহ গভীর পানি মহাদেশীয় ঢালে উপসাগরে প্রবেশ করে প্রণালীটি ধীরে ধীরে চলাচলের দ্বারা প্রবাহিত হয়। বিংশ শতাব্দীতে প্রণালীর শেষ প্রান্তের (যেমন সেন্ট লরেন্স মোহনায়) নীচের পানির অক্সিজেন কমে যায় (হাইপোক্সিক)।
ইতিহাস
বিভিন্ন প্রথম জাতি যারা সহস্রাব্দ ধরে এর তীরে বাস করেছে তাদের জন্য উপসাগরটি ঐতিহাসিকভাবে গুরুত্বপূর্ণ সামুদ্রিক মৎস আহরণ কেন্দ্র এবং পরিবহনের জন্য এর পানি পথ ব্যবহার করেছে।
১৫৩৪ সালে প্রথম ইউরোপীয় হিসাবে ফরাসি অনুসন্ধানকারী জাক কার্তিয়ে এই উপসাগরে ভ্রমণ করে বলে নথি পাওয়া যায়। কার্তিয়ে সেন্ট লরেন্স নদীর তীরের নাম রেখেছিলেন "কানাডা দেশ", এই দেশীয় শব্দের অর্থ "গ্রাম" বা "বসতি" আর এই নামেই বিশ্বের দ্বিতীয় বৃহত্তম দেশটির নামকরণ হয়েছে।
প্রায় একই সময়ে বাস্করা বর্তমান কানাডার আটলান্টিক এবং কুইবেক প্রদেশের প্রথম জাতির লোকদের সাথে তিমি শিকার এবং ব্যবসায়ের জন্য ঘন ঘন এই অঞ্চলে আসতো। তারা এলাকার অনেক জায়গায়- ফেরিঘাট, চুল্লি, কবরস্থান ইত্যাদিতে তাদের উপস্থিতির স্বত্ব ছেড়ে দিয়েছিল। দেখুন বাস্ক তিমিশিকারের ইতিহাস, নিউফাউন্ডল্যান্ড এবং ল্যাব্রাডর অনুচ্ছেদ
মাস্টার ধনরাজ
মাস্টার ধনরাজ (ধনরাজ মাস্টার হিসাবেও সমাদৃত) হচ্ছেন একজন ভারতের তামিলনাড়ুর সংগীতজ্ঞ, বহু-বাদ্যযন্ত্র বাজিয়ে।
জীবনী এবং কর্মজীবন
তিনি অনেক কিংবদন্তি সংগীতজ্ঞদের গুরু হিসাবে পরিচিত, যাদের মধ্যে আছে মায়েস্ট্রো ইলাইয়ারাজা, মাদ্রাজের মোজার্ট এ আর রহমান, চেন্নাই-ভিত্তিক সংগীত শিক্ষক মি. এ আব্দুল সাত্তার (যিনি সংগীত পরিচালক হ্যারিস জয়রাজ, ডি ইমান, এস. থমন, এস.জে. সূর্য-এর গুরু এবং সংগীতের শিক্ষক হিসাবে ২৫ বছর ধারাবাহিক অবদানের জন্য ট্রিনিটি কলেজ লন্ডন থেকে শ্রেষ্ঠ (সংগীত) শিক্ষক পুরস্কার লাভ করেন), জনপ্রিয় ভারতীয় সংগীত পরিচালক বিদ্যাসাগর, জনপ্রিয় মালয়ালম সংগীত পরিচালক শ্যাম এবং দক্ষিণ ভারতের আরও উল্লেখযোগ্য সংগীতজ্ঞ।
অভিবন্দনা
ধনরাজ মাস্টারকে চেন্নাইয়ের পশ্চিমা সংগীতের মূল ভিত্তি হিসাবে বিবেচনা করা হত। তিনিই সেই ত্রয়ীদের মধ্যে একজন যিনি চেন্নাইকে পশ্চিমা শাস্ত্রীয় সংগীতের কেন্দ্রস্থল হয়ে উঠতে ভিত্তি গঠন করে দেন।
বিখ্যাত ছাত্রদের তালিকা
যহির
সুফিবাদে, একজন ব্যক্তির কর্মকাণ্ড হচ্ছে যহির, এবং তার মন-প্রাণের উদ্দেশ্য হচ্ছে বাতিন। যহির হচ্ছে শরীরের জগৎ, অথচ বাতিন আত্মার জগৎ। সুফীরা শরিয়ত অনুসারী নিশ্চিত করার জন্য তাদের আধ্যাত্মিক নির্দেশিকা দ্বারা বাতেন শুদ্ধিকরণে বিশ্বাস করে।
এছাড়া যহির হচ্ছে যহিরিয়্যার অন্তর্নিহিত মূলনীতি, যা ইসলামী বিচার ব্যবস্থা এবং ধর্মতত্ত্ব চিন্তা অধ্যয়নের একটি শাখা, যা কুরআন ও সুন্নাহর সুস্পষ্ট বা আপাত অর্থে জড়িত থাকার জন্য পরিচিত।
দ্য ফিলাডেলফিয়া স্টোরি (মঞ্চনাটক)
দ্য ফিলাডেলফিয়া স্টোরি (The Philadelphia Story) হল ফিলিপ ব্যারি রচিত ১৯৩৯ সালের মার্কিন হাস্যরসাত্মক মঞ্চনাটক। এটি একজন সামাজিক প্রতিপত্তি সম্পন্ন নারীর গল্প, যিনি তার প্রাক্তন স্বামী ও আকর্ষণীয় এক সাংবাদিকের প্রায়শই তার কাছে আসার কারণে তার বিবাহের পরিকল্পনা ভেস্তে যাচ্ছে। এই নাটকটিকে অভিনেত্রী ক্যাথরিন হেপবার্নের কর্মজীবনের ঠানা ব্যর্থতার পর সফলতার চাবি বলে উল্লেখ করা হয়, কারণ ১৯৩৮ সালে তাকে "বক্স অফিস পয়জন" তালিকার একজন হিসেবে অন্তর্ভুক্ত ছিলেন।
নির্মাণ
ট্রেসি লর্ড চরিত্রটি নাট্যকার ফিলিপ ব্যারির এক বন্ধুকে বিয়ে করা ফিলাডেলফিয়ার একজন কেতাদুরস্ত মহিলা হেলেন হোপ মন্টগোমেরি স্কটের জীবন থেকে অনুপ্রাণিত। ব্যারি নাটকটি ক্যাথরিন হেপবার্নের জন্য বিশেষভাবে রচনা করেন।
থিয়েটার গিল্ড প্রযোজিত দ্য ফিলাডেলফিয়া স্টোরি নাটকটির উদ্বোধনী মঞ্চায়ন হয় ১৯৩৯ সালের ২৮শে মার্চ নিউ ইয়র্ক সিটির শুবার্ট থিয়েটারে। তিন অঙ্কের এই হাস্যরসাত্মক নাটকটির নির্দেশনা দেন রবার্ট বি. সিনক্লেয়ার এবং আলোকসজ্জা ও চিত্রায়নের নির্দেশনা দেন রবার্ট এডমন্ড জোন্স।
কুশীলব
থাম্ব|200px|right|ব্রডওয়েতে দ্য ফিলাডেলফিয়া স্টোরির মঞ্চায়নে [[ক্যাথরিন হেপবার্ন।]]
সেবা ওয়েস্টার্ন
সেবা ওয়েস্টার্ন সিরিজ সেবা প্রকাশনী থেকে প্রকাশিত একটি জনপ্রিয় সিরিজ। সিরিজের যাত্রা শুরু ১৯৮৩ খ্রিষ্টাব্দে। লেখক কাজী মাহবুব হোসেন, রওশন জামিল, শওকত হোসেন। কাহিনী বিষয়বস্তু যুক্তরাষ্ট্রের গোড়াপত্তনের সময়ের বিভিন্ন সন্ত্রাসীদের বা আউটল'দের বিরুদ্ধে সাধারণ মানুষের লড়াই। কাউবয়দের ওপর নির্মিত এই উপন্যাসগুলি বিদেশী কাহিনী নির্ভর। এ সিরিজের প্রথম বই আলেয়ার পিছের মাধ্যমে বাংলাদেশে পশ্চিমা সাহিত্যের সূচনা হয়।
বইয়ের তালিকা
সেবা প্রকাশনী থেকে প্রকাশিত বইসমূহের তালিকা:
ইউরোপিয়ান চ্যাম্পিয়ন ক্লাব'স কাপ
ইউরোপিয়ান চ্যাম্পিয়ন ক্লাব'স কাপ (কুপ দেস ক্লাবস চ্যাম্পিয়নস ইউরোপিয়ানস অথবা কেবল ইউরোপিয়ান কাপ নামেও পরিচিত) হচ্ছে উয়েফা দ্বারা আয়োজিত প্রতিযোগিতা, উয়েফা চ্যাম্পিয়নস লীগ বিজয়ী ফুটবল ক্লাবকে প্রদানকৃত বার্ষিক পুরস্কার। ১৯৯২–৯৩ মৌসুমে পর পুনঃনামকরণের পূর্বে এই শিরোপাটি ইউরোপিয়ান কাপ নামে অধিক পরিচিত ছিল।
বেশ কয়েকটি ক্লাব এই পুরস্কারের আসল শিরোপাটি ঘরে তুলতে সক্ষম হয়েছে। যে ক্লাব ৫ বার এটি জয়লাভ করতে পারে অথবা টানা ৩ বার জয়লাভ করতে পারে, সেই ক্লাবকে এর আসল শিরোপাটি দেওয়া হয়। আসল শিরোপা প্রদানের পরবর্তী মৌসুমে আবার নতুন করে শিরোপা তৈরি করা হয়।
ওয়েন্ডি উইলিয়ামস
ওয়েন্ডি উইলিয়ামস (পাইকভিল, কেনটাকি, মে ৩, ১৯৭৬) একজন মার্কিন রুপান্তরকামী পর্নোগ্রাফিক অভিনেত্রী, মডেল এবং পরিচালক। ২০১৪ সাল থেকে তিনি এভিএন হল অফ ফেমের সদস্য হন।
নাদওয়াতুল মুসান্নিফীন প্রকাশিত বইয়ের তালিকা
নাদওয়াতুল মুসান্নিফীন ছিল দিল্লির একটি ইসলামি গবেষণা একাডেমি ও প্রতিষ্ঠান। আতিকুর রহমান উসমানি, হামিদ আল-আনসারি গাজি, হিফজুর রহমান সিওহারভি এবং সাইদ আহমদ আকবরাবাদী এটি প্রতিষ্ঠা করেন। নিচে এই প্রতিষ্ঠান থেকে প্রকাশিত বইয়ের একটি তালিকা রয়েছে।
কুমিল্লা-১৫
কুমিল্লা-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
ইতিহাস
কুমিল্লা-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
২০২৩ সাফ অনূর্ধ্ব-১৯ চ্যাম্পিয়নশিপ
২০২৩ সাফ অনূর্ধ্ব-১৯ চ্যাম্পিয়নশিপ হল সাফ অনূর্ধ্ব-২০ চ্যাম্পিয়নশিপের ৫ম সংস্করণ, দক্ষিণ এশিয়ান ফুটবল ফেডারেশন (সাফ) দ্বারা আয়োজিত পুরুষদের অনূর্ধ্ব-২০ জাতীয় দলের জন্য একটি আন্তর্জাতিক ফুটবল প্রতিযোগিতা। নেপালে এটি ২১ থেকে ৩০ সেপ্টেম্বর ২০২৩ এর মধ্যে অনুষ্ঠিত হবে।
অংশগ্রহণকারী দলসমূহ
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। বাকি ৬টি সাফ দল অংশ নিতে পারবে।
ড্র
২০২৩ সালের ২২ জুলাই ঢাকার বাফুফে হাউজে গ্রুপ পর্বের ড্র অনুষ্ঠিত হয়।
ভেন্যু
চ্যাম্পিয়নশিপটি নেপালের কাঠমান্ডুের দশরথ রঙ্গশালায় অনুষ্ঠিত হবে।
খেলোয়াড়দের যোগ্যতা
১ জানুয়ারি ২০০৪ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।
টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
অতপ্ততনু
অতপ্ততনু (अतप्ततनू) এমন একজনকে বোঝায় যে নিজেকে তপস তাপের অধীন করেনি।
বুৎপত্তি
অতপ্ততনু এর উৎপত্তি অতপ্ত ও তনু থেকে। অতপ্ত – অর্থ 'জ্বলানো হয় নাই, উত্তপ্ত করা হয় নাই', এবং তনু অর্থ – 'শরীর, শারীরিক আত্ম'; অতএব, অতপ্ততনু এর আক্ষরিক অর্থ – 'যার শরীর বা ভর আগুনে প্রস্তুত হয় নাই', 'কাঁচা'।
ইতিহাস ও অর্থ
যৌগিক শব্দটি ঋগ্বেদের মডল ৯-এর মন্ত্রগুলিতে দেখা যায়। পবমন সোমো দেবতাকে সম্বোধন করা সূক্তে, ঋষি পবিত্র প্রার্থনা করেন:
এই মন্ত্রে, অতপ্ততনুহ, তাকে বোঝায় যে নিজেকে তপসের তাপে বশীভূত করেনি, তদমহ বলতে বোঝায় যে কাঁচা এবং যিনি তাই, অনুষ্ট - সর্বোচ্চ আনন্দের অভিজ্ঞতা অর্জন করতে পারে না কারণ তার শরীর এখনো সঠিকভাবে প্রস্তুত নয় সে যে জ্ঞানের সন্ধান করে তা গ্রহণ করার জন্য।
স্বামী দয়ানন্দ সরস্বতী তার সত্যার্থ প্রকাশ (সত্যের আলো)-এ ব্যাখ্যা করেছেন যে তপস আক্ষরিক আগুন দিয়ে নিজের শরীরকে ছাপ দেত্তয়া বোঝায় না, এবং এটি পরবর্তী মন্ত্রে ঋষি পবিত্র দ্বারাও স্পষ্ট করা হয়েছে যা পড়ে:
দেবতাদের উপাসনা, দুই জন্ম গ্রহণকারী, নিজের গুরুজন, শিক্ষক ও জ্ঞানী ব্যক্তিদের, বিশুদ্ধতা,  আচরণের সরলতা, শুদ্ধতা ও অহিংসা: এগুলো হল দেহের তপস্যা।
কৃষ্ণের সময়ে পণ্ডিতের উচ্চ শিক্ষার সমাপ্তি পর্যায়কে তপস্যা বলা হত। গান্ধী তপস্যাকে প্রেম, অহিংসা,  আত্ম-সহিষ্ণুতা ও আত্মত্যাগের পরীক্ষা বলে মনে করতেন, যা সত্যের সন্ধানে অপরিহার্য।
ক্যাথি উইলেটস
ক্যাথি উইলেটস (জন্ম ক্যাথরিন অ্যান মরিস, ২৪ এপ্রিল, ১৯৫৮, নিউ ইয়র্কে) একজন মার্কিন পর্নোগ্রাফিক অভিনেত্রী, যিনি ২০০২ সালে অবসর নিয়েছেন।
২০২২-এ ইউক্রেনে রুশ আক্রমণের সময়রেখা
এই সময়রেখাটি একটি গতিশীল তালিকা, এবং এর ফলে কখনই সম্পূর্ণতার মানদণ্ড পূরণ নাও হতে পারে। তদুপরি, অনুগ্রহ করে মনে রাখবেন যে কিছু ঘটনা শুধুমাত্র সম্পূর্ণরূপে বোঝা এবং/অথবা আবিষ্কৃত হতে পারে।
২৪শে ফেব্রুয়ারি
থাম্ব ২৪শে ফেব্রুয়ারিতে ০৩:০০ ইউটিসি (০৬:০০ মস্কো সময়, ইউটিসি+৩ ), রুশ রাষ্ট্রপতি ভ্লাদিমির পুতিন একটি পূর্ব-রেকর্ড করা টেলিভিশন সম্প্রচারে ঘোষণা করেছিলেন যে তিনি পূর্ব ইউক্রেনে "একটি বিশেষ সামরিক অভিযানের" নির্দেশ দিয়েছেন; কয়েক মিনিট পরে ইউক্রেনের রাজধানী সহ সমগ্র দেশের কয়েক ডজন শহরে ক্ষেপণাস্ত্র হামলা হয় । ইউক্রেনীয় বর্ডার সার্ভিস এর পরেই বলেছিল যে রাশিয়া ও বেলারুশের সঙ্গে থাকা তাদের সীমান্ত পোস্টগুলি আক্রমণের শিকার হয়েছে।
মারিউপোল প্রায় ১৭:০০ ইউটিসি (২০:০০ মস্কো সময়, ইউটিসি+৩), রুশ বাহিনী চেরনোবিল পারমাণবিক বিদ্যুৎ কেন্দ্র ও পরিত্যক্ত শহর প্রিপিয়াত দখল করে।
২২:০০-এ (০১:০০ মস্কো সময়, ইউটিসি+৩), ইউক্রেনের স্টেট বর্ডার গার্ড সার্ভিস ঘোষণা করে যে রুশ বাহিনী নৌ ও বিমান বোমা হামলার পর কৃষ্ণ সাগরের স্নেক আইল্যান্ড দখল করেছে।
রাশিয়া জানিয়েছে যে দুটি বেসামরিক জাহাজে বোমা হামলা হয়েছে, যার ফলে জাহাজে থাকা বেশ কয়েকজনের মৃত্যু হয়েছে।
যুদ্ধের বিষয়ে তার দ্বিতীয় ভাষণে, রাষ্ট্রপতি জো বাইডেন মার্কিন যুক্তরাষ্ট্রে বেশ কয়েকটি রুশ ব্যাঙ্কের (যথাক্রমে বৃহত্তম ও দ্বিতীয় বৃহত্তম এসবারব্যাঙ্ক এবং ভিটিবি সহ) সম্পত্তির সম্পূর্ণ বাজেয়াপ্ত করার ঘোষণা করেছিলেন। যদিও তিনি নিজে পুতিনের বিরুদ্ধে নিষেধাজ্ঞা আরোপ করেননি বা বিশ্বব্যাপী সুইফট ব্যাংকিং এক্সচেঞ্জ থেকে রাশিয়াকে বিচ্ছিন্ন করেননি। ইউক্রেনের প্রেসিডেন্ট ভলোদিমির জেলেনস্কি ১৩৭ জন নিহত ও ৩১৬ জন আহত হওয়ার ঘোষণা দিয়েছেন।
২৫শে ফেব্রুয়ারি
০১:২৪ (ইউটিসি+২) নাগাদ, রাষ্ট্রপতি ভলোদিমির জেলেনস্কি ৯০ দিনের জন্য ইউক্রেনের সামরিক বাহিনীকে পূর্ণ সংগঠিত করার নির্দেশ দিয়েছিলেন। তিনি ১৮ থেকে ৬০ বছর বয়সী সমস্ত ইউক্রেনীয় পুরুষদের দেশ ত্যাগ করা নিষিদ্ধ করা কথা ঘোষণা করেন।
০৩:২৭ (ইউটিসি+২), রুশ ১১ তম গার্ডস এয়ার অ্যাসল্ট ব্রিগেডের একজন ক্যাপ্টেন ও কর্পোরাল চেরনিহিভের কাছে ইউক্রেনের সশস্ত্র বাহিনীর কাছে আত্মসমর্পণ করার মাধ্যমে চেরনিহিভের যুদ্ধের সমাপ্তি ঘটায়।
০৫:১৪ এ (ইউটিসি+২), একটি রুশ রকেট জাপরিজজিয়া ওব্লাস্টের প্রাইজোভস্কে রায়নের প্রাইমরস্কি পোসাদ গ্রামে একটি ইউক্রেনীয় সীমান্ত ইউনিটে আঘাত হানে। একাধিক ইউক্রেনীয়দের হতাহতের খবর পাওয়া যায়।
০৫:৪০ (ইউটিসি+২), রুশ সামরিক সরঞ্জাম সুমি রায়নের মধ্য দিয়ে অগ্রসর হতে শুরু করে। ওখতিরকার ঠিক বাইরের এলাকাতেও যুদ্ধ হয়েছিল, যা ০৭:৩০ (ইউটিসি+২) এ শুরু হয়েছিল।
০৬:২৫ (ইউটিসি+২), রুশ সেনাবাহিনীর গোলাগুলির কারণে স্টারবিলস্কে একটি গ্যাস পাইপলাইন বিচ্ছিন্ন হয়ে যায়।
০৬:৪৬ (ইউটিসি+২), রিভনে রিভনে আন্তর্জাতিক বিমানবন্দরে একটি রুশ ক্ষেপণাস্ত্র আঘাত হানে, বিমানবন্দর সামান্য ক্ষতিগ্রস্থ হয়।
০৬:৪৭ (ইউটিসি+২), একটি ইউক্রেনীয় সেনা ইউনিট ইভানকিভের কাছে ইভানকিভের একটি সেতুতে বিস্ফোরণ ঘটিয়ে একটি রুশ ট্যাঙ্ক দলের অগ্রগতি থামিয়ে দেয়। উপরন্তু, রুশ সৈন্যদের আরেকটি দলকে কিয়েভ ওব্লাস্তের কাতিউজাঙ্কা ও ডাইমার গ্রামের মধ্য দিয়ে অগ্রসর হতে দেখা যায়।
০৮:১৫ (ইউটিসি+২), রুশ সেনাবাহিনী খেরসনে পৌঁছে যায়।